Държавен вестник, бр. 22, 2013 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  22
(2) Резултатите от системата по ал. 1 се 
изразяват като съотношения за екологично 
качество с цел класификация на екологично­
то състояние. Тези съотношения представят 
пропорцията между стойностите на биоло­
гичните параметри, които се наблюдават в 
дадено повърхностно водно тяло, и стойнос­
тите на тези параметри за референтните 
условия, отнасящи се за същия тип тяло. 
Съотношението трябва да се изразява като 
числена стойност между нула и едно. Много 
добро екологично състояние се посочва чрез 
стойности, близки до единица, а много лошо 
екологично състояние – чрез стойности, 
близки до нула.
(3) Скалата на всяко съотношение по ал. 2 
за всяка категория повърхностни води е разде­
лена на 5 класа от много добро до много лошо 
екологично състояние, както са определени в 
приложение № 2 „Нормативни дефиниции на 
класификациите за екологичното състояние“. 
За всяка една от границите между класовете 
се определя числена стойност. Числените стой­
ности за границата между класовете за много 
добро и добро и за границата между добро и 
умерено екологично състояние за еднаквите 
типове водни тела в съответните екорегиони се 
определят чрез интеркалибрация с участието 
на страните от Европейския съюз по ред и 
начин, определени от Европейската комисия.
(4) За силно модифицираните или из­
куствените водни обекти при прилагане на 
процедурата по ал. 2 и 3 отнасянето към 
екологично състояние се счита за отнасяне 
към екологичен потенциал.
(5) Интеркалибрацията осигурява установя­
ването на границите по ал. 3 съобразно нор­
мативните дефиниции, посочени в наредбата.
(6) Интеркалибрацията определя редица 
места във всеки екорегион, които образуват 
мрежа за интеркалибрация. Мрежата се със­
тои от места, избрани между редица типове 
повърхностни водни тела, каквито съществуват 
във всеки екорегион.
(7) За всеки избран тип повърхностно водно 
тяло мрежата по ал. 6 се състои от най-малко 
две места, съответстващи на границата между 
нормативните дефиниции за много добро и 
добро състояние, и най-малко две места, съот­
ветстващи на границата между нормативните 
дефиниции за добро и умерено състояние.
(8) Местата по ал. 6 се избират чрез 
експертна оценка, направена въз основа на 
съвместни проверки между представители на 
компетентните органи по ал. 1 и компетент­
ните органи на останалите държави членки, 
участващи в процеса на интеркалибрация, 
както и въз основа на цялата останала на­
лична информация.
(9) Мониторинговата система по ал. 1 се 
прилага и за местата от мрежата за интер­
калибрация по ал. 6, които се намират в 
екорегиона и представляват тип повърхностно 
водно тяло, за което ще се прилага монито­
ринговата система. Резултатите от това при­
лагане се използват за задаване на цифровите 
стойности за съответните граници за класове 
в мониторинговата система.
Раздел II
Представяне на резултатите от мониторинга 
и класифициране на екологичното състояние 
и екологичния потенциал
Чл. 12. (1) За категориите повърхностни 
води класифицирането на екологичното 
състояние на водно тяло се определя чрез 
по-лошата от стойностите на резултатите 
от биологичния и физикохимичния монито­
ринг за съответните елементи за качество, 
класифицирани съгласно първата колона на 
таблицата в приложение № 4. Басейновите 
дирекции съставят карти за всеки район за 
басейново управление, на които е отразено 
класифицирането на екологичното състояние 
на всяко водно тяло чрез цветово обозначе­
ние съгласно втората колона на таблицата 
в приложение № 4. При класифициране на 
екологичното състояние се вземат предвид и 
резултатите от мониторинга на поддържащите 
хидроморфологични елементи за качество.
(2) За силно модифицираните и изкуст­
вените водни тела класифицирането на 
екологичния потенциал на водните тела се 
представя чрез по-лошата от стойностите 
на резултатите от биологичния и физико-
химичния мониторинг за съответните еле­
менти за качество, класифицирани съгласно 
първата колона на таблицата в приложение 
№ 5. Басейновите дирекции съставят карти 
за всеки район за басейново управление, 
на които е отразено класифицирането на 
екологичния потенциал на всяко водно тяло 
чрез цветово обозначение по отношение на 
изкуствените водни тела съгласно втората 
колона на таблицата в приложение № 5, а по 
отношение на силно модифицираните водни 
тела – съгласно третата колона на таблицата 
в приложение № 5.
(3) Басейновите дирекции съставят карти 
за всеки район за басейново управление, на 
които с черна точка посочват онези водни тела, 
за които непостигането на доброто състояние 
или добрия екологичен потенциал се дължи на 
несъответствие с един или повече стандарти 
за качеството на околната среда, установени 
за това водно тяло по отношение на конкрет­
ни синтетични и несинтетични замърсители.